
				IRAGARKIAK

				Beste iragarki ofizial batzuk

				LEHENDAKARITZA

				4943

				IRAGARKIA, 717/2021 administrazioarekiko auzi-errekurtso arruntean interesa duten hirugarrenak epatzeko dena.

				Euskal Autonomia Erkidegoko Justizia Auzitegi Nagusiko Administrazioarekiko Auzien Salan Futbol Profesionaleko Liga Nazionalak –La Liga– administrazioarekiko auzi-errekurtsoa jarri du, 717/2021 prozedura arruntaren izapideen bidez bideratzen ari dena, lehendakariaren abuztuaren 30eko 36/2021 Dekretuaren aurka. Dekretu horrek hirugarren aldiz aldatu zuen uztailaren 7ko 33/2021 Dekretua, SARS-CoV-2k eragindako infekzioen hedapena geldiarazteko prebentzio-neurriak eguneratu eta zehaztekoa (2021eko abuztuaren 31ko EHAA, 173. zk.).

				Administrazioarekiko Auzien Jurisdikzioa arautzen duen uztailaren 13ko 29/1998 Legearen 49. artikuluan agindutakoa betetzeko, aipatutako prozedura judizialean agertu daitezkeela jakinarazten zaie interesdun guztiei. Bederatzi egun izango dituzte horretarako, iragarki hau Estatuko Aldizkari Ofizialean argitaratu eta hurrengo egunetik aurrera.

				Aipatutako prozeduran interesdun izan daitezkeen pertsonak ezezagunak direnez, iragarki hau argitaratzen da, Administrazio Publikoen Administrazio Prozedura Erkidearen urriaren 1eko 39/2015 Legearen 44. artikuluan xedatutakoa betetzeko.

				Jakinarazpen honek Estatuko Aldizkari Ofizialean argitaratu eta hurrengo egunetik aurrera izango ditu ondorioak.

				Vitoria-Gasteiz, 2021eko irailaren 22a.

				Araubide Juridikoaren zuzendaria,

				NIEVES MARTÍNEZ DE ANTOÑANA BLANCO.

